text: Ingen mistænkte efter falsk bombetrussel
  11 marts 2016 kl. 08.39
  Politiet arbejder fortsat på at finde ud af, hvem der indtelefonerede en bombetrussel til Urbanskolen i Esbjerg.
  Klokken 13.55 torsdag modtog Syd- og Sønderjyllands Politi en anmeldelse om en bombe på Urbanskolen på Søndervang 18 i Esbjerg. Bombetrusselen blev indtelefoneret til skolen.
  Politiet brugte det meste af dagen torsdag på at undersøge skolen, og torsdag aften var politiet færdige med undersøgelsen. Det viste sig, at bombetruslen var falsk alarm. Skolen er nu frigivet af politiet, som dog fortsat er i gang med efterforskningen.
  - Det er lidt op af bakke. Vi har ingen mistænkte, men vi efterforsker naturligvis fortsat sagen, siger Jeppe Kjærgaard fra Syd- og Sønderjyllands Politi, der leder efterforskningen, til TV SYD.
  Syd- og Sønderjyllands Politi oplyser til TV SYD, at de har flere spor at gå efter.
  